Минко Николов
Минко Николов Николов е литературен критик и историк, изследовател на съвременните западноевропейски литератури, преводач.

Биография 
Роден е на 2 април 1929 г. в Троян. Завършва гимназия в родния си град (1948) и Българска филология в Софийския университет (1951). Защитава дисертация върху творчеството на Христо Смирненски.

От 1955 г. работи в редакцията на в. „Литературен фронт“. Редактор в изд. „Български писател“ (1958–1959). Работи в Института за литература при БАН - научен сътрудник (1959) и старши научен сътрудник (1962). През 1956-57 г. чете лекции по българска литература в Хумболтовия университет в Берлин.

Прави опит за самоубийство с голяма доза сънотворни, а след лечението му в токсикологията на „Пирогов“ отива на почивка в Банкя. В последния ден на 1966 г. слага край на живота си като прерязва вените си.

Творчество 
Първите си статии и рецензии печата през 1948 г. във вестниците „Студентска трибуна“, „Народна младеж“ и „Литературен фронт“.

Проучва творчеството на Христо Смирненски, Антон Страшимиров, Георги Райчев, Христо Ясенов, Бертолт Брехт, осмисля философски и естетически новите явления в западноевропейския роман, включва се в оценката на текущия литературен живот.

Редактира „Стихотворения“ от Пеньо Пенев (1960), „Съчинения в седем тома“ на Антон Страшимиров (1962), сборника „Антон Страшимиров“.

Библиография 
 Христо Смирненски. Литературно-критически очерк. 1958 (2 прераб. изд. 1965).
 Павел Вежинов. Литературно-критически очерк. 1959.
 Кризата в модерния западен роман. 1961.
 Брехт. Литературен портрет. 1965.
 Антон Страшимиров. Монографичен портрет. 1963.
 Между мъртвата точка и хуманизма. За някои явления в съвременната западна литература. София: Български писател, 1967, 204 с.
 Избрани произведения. т.1-2. 1968.
 Избрани произведения (Антон Страшимиров. Христо Смирненски. Бертолд Брехт). София: Български писател, 1979, 524 с.
 Профили и проблеми. София: Български писател, 1989, 628 с.

Източници

Външни препратки 
 От и за Минко Николов в Своден каталог НАБИС - национален каталог на академичните библиотеки в България
 Йордан Василев, „Минко Николов“, Речник на българската литература след Освобождението, Институт за литература на БАН
 Статии на Минко Николов в сп. „Литературна мисъл“
 „Антон Страшимиров. Монографичен портрет“, електронно издателство LiterNet, 25 декември 2001

Български филолози
Български литературни критици
Български литературни историци
Възпитаници на Софийския университет
Учени от БАН
Родени в Троян
Български самоубийци
Починали в София